**Játékszabályzat**

**Az Sz.Variáns Csomagolástechnikai Kft. jóvoltából szervezett nyereményjátékára vonatkozó Részvételi- és Játékszabályzat**

1. Az Sz. Variáns Csomagolástechnikai Kft., mint az alábbi játék szervezője (székhely: 4030 Debrecen, Vikár Béla utca 4. B. ép, a továbbiakban: Szervező) által szervezett nyereményjátékban (továbbiakban: Játék) azon cselekvőképes, természetes személy vehet részt, aki nem esik a 10. pontban meghatározott személyek körébe (továbbiakban: Játékos), és aki a Játék időtartama alatt a Szervező Facebook oldalán szervezett nyereményjátékban részt vesz az alábbi feltételekkel:

A Játék kérdései:

* Írják meg kommentben, milyen felületnemesítést használt az Sz.Variáns a díszdobozon?
* Likeolják az Sz.Variáns Facebook oldalát.

1.1 A Játékban való részvétel a jelen hivatalos Részvételi- és Játékszabályzat automatikus elfogadását jelenti.

 **2. A Játék 2023.01.27. 12:00 órától -2023.02.06.12:00 óráig tart.**

3. A játék ideje alatt (2. pont) az érvényes pályázatot beküldők az 5. pontban részletezett nyereményt nyerhetik meg.

 4.. A nyertest a nyereménnyel kapcsolatosan nem terheli személyi jövedelemadófizetési kötelezettség. A nyeremény értéke készpénzre nem váltható, másra át nem ruházható.

 4.1. A Szervező a nyeremény átadásáig kizárhatja a játékból azt a Játékost, akinek a nyereményt azért nem lehet postázni, mert az általa feltüntetett személyes adatok nem valósak, vagy tévesek, vagy résztvevő bármely egyéb okból nem felel meg a jelen szabályzat feltételeinek. A téves vagy szándékosan valótlan adatszolgáltatásból eredően a Szervezőt felelősség nem terheli.

 5 A Játék nyereménye és a Sorsolás módja

A Játék nyereménye: 3db Tolsztoj: Háború és béke című regényének díszdobozos kiadása

A sorsolás a Szervező Facebook oldalán történik 2023.02.06.-án 12:15 órakor

6. Szervező a nyertesek nevét saját Facebook oldalán teszi közzé, és üzenetben értesíti őket saját fiókján keresztül a sorsolást követő 7 munkanapon belül.

7. A nyeremény átadására postai úton kerül sor. A nyertes Játékos köteles együttműködni annak érdekében, hogy a nyeremény postázására legkésőbb a sorsolást követő 90 napon belül sor kerüljön. Ha ezen együttműködési kötelezettségének a nyertes nem tesz eleget, és így a nyeremény időben való átadása meghiúsul, úgy ezen körülmény a Szervező terhére nem értékelhető. A Szervező a nyeremény postázásának lehetőségét ezen határidőn belül tudja biztosítani.

 8. A Szervező a nyeremény átadásáig kizárhatja a Játékból azt a beküldőt, aki nem felel meg a jelen szabályzatban írt személyi és alaki feltételeknek. A Játékos téves adatszolgáltatásából eredően a Szervezőt felelősség nem terheli.

 9. A nyereményt átruházni, illetve pénzre átváltani nem lehet.

 10. A Játékból ki vannak zárva a Szervező dolgozói és a Szervező kommunikációs partnere a PResston PR dolgozói.

11. A Játékosok által megadott postázási címek hiányosságáért/hibájáért (pl. névelírás, címelírás stb.), a kézbesítés ez okból történő elmaradásáért vagy késedelméért, illetve a kézbesítés/szállítás során keletkezett károkért a Szervező semmilyen felelősséget nem vállal.

 12. A résztvevők elfogadják, hogy nyeremény esetén, és csakis nyeremény esetén erről tájékoztatást kapnak, és nevük megjelenik a Szervező Facebook oldalán.